Μανώλης Μητσόπουλος

Ο Μανώλης Μητσόπουλος (γεννημένος στις 2 Απριλίου 1969, στο Παλαίφυτο Πέλλας) είναι Έλληνας πρώην διεθνής ποδοσφαιριστής. Κατά τη διάρκεια της ποδοσφαιρικής του καριέρας αγωνίστηκε ως κεντρικός αμυντικός διαδοχικά σε Άρη Παλαιφύτου Πέλλας, Εδεσσαϊκό, Άρη Θεσσαλονίκης. Ο.Φ.Η., Καστοριά και Αετό Σκύδρας.

 Ποδοσφαιρική καριέρα 
Ο Μητσόπουλος ξεκίνησε να παίζει ποδόσφαιρο στην ομάδα της γενέτειράς του, τον Άρη Παλαιφύτου Πέλλας και το 1987 μεταπήδησε στη μεγάλη ομάδα της περιοχής, τον Εδεσσαϊκό. 

Ο δυναμικός τρόπος με τον οποίο αγωνίζονταν γρήγορα τράβηξε το ενδιαφέρον των υπευθύνων της μεγάλων ομάδων, και το καλοκαίρι του 1991 φόρεσε την φανέλα της Άρη Θεσσαλονίκης. Για τα επόμενα 8 χρόνια, ο Μητσόπουλος υπήρχε βασικό γρανάζι της ομάδας συμμετέχοντας σε 252 αγώνες σε όλες τις διοργανώσεις (187 συμμετοχές στη Α’ Εθνική, 24 στην Β’ Εθνική, 38 στο Κύπελλο Ελλάδας και 3 στο Κύπελλο ΟΥΕΦΑ).

Με τους «κίτρινους» σκόραρε συνολικά 16 τέρματα (9 στην Α’ Εθνική, 3 στη Β΄και 4 για το Κύπελλο Ελλάδας. Σημείωσε το πρώτο τέρμα της επαγγελματικής του καριέρας στις 12 Ιανουαρίου 1992 στον αγώνα Άρη-Skoda Ξάνθης 2-0. Άρης-Ξάνθη 2-0 . Ωστόσο το παιχνίδι το οποίο μένει χαραγμένο στη μνήμη όλων είναι ο αγώνας κυπέλλου Άρη-ΟΦΗ 4-1 στις 28 Ιανουαρίου 1998, όταν ο Μητσόπουλος έδωσε την πρόκριση στην ομάδα του με 2 προσωπικά γκολ. 1998: Άστραψε και βρόντηξε ο διψασμένος Άρης

Πραγματοποίησε το ντεμπούτο του με την κίτρινη φανέλα στις 18 Αυγούστου 1991, στον νικηφόρο (με 6-1) εντός έδρας αγώνα της ομάδας του με τον Πανδραμαικό για το θεσμό του Κυπέλλου. Πραγματοποίησε το ντεμπούτο του στις ευρωπαϊκές διοργανώσεις, στον αγώνα Άρη- Χάποελ Μπερ Σεβά 3-1, στις 9 Αυγούστου 1994  Επιστροφή στην Ευρώπη με νίκη.

Το καλοκαίρι του 1999 έμεινε ελεύθερος από τον Άρη και συνέχισε την καριέρα του στον ΟΦΗ για μια διετία.

Το 2001 μεταγράφηκε στην Καστοριά και το 2002 στον Αετό Σκύδρας για να ολοκληρώσει την ποδοσφαιρική του καριέρα αγωνιζόμενος στη Δ’ Εθνική, μέχρι το 2004, στον Εδεσσαϊκό διατελώντας και αρχηγός της ομάδας.
Εθνικές ομάδες
Υπήρξε μέλος της Ελληνικής Εθνικής Μεσογειακής ομάδας ποδοσφαίρου που κατέκτησε το 1991 την πρώτη θέση στους Μεσογειακούς Αγώνες του 1991, νικώντας στον τελικό με την Τουρκία, στο Ολυμπιακό Στάδιο της Αθήνας με 3-1. 19 χρόνια από την κατάκτηση της κορυφής των Μεσογειακών για τον Μαρίνο Ουζουνίδη με τα “γαλανόλευκα”!(+video)
Επίσης φόρεσε τη φανέλα της Εθνικής Ελλάδας μια και μόνο φορά στις 29 Ιανουαρίου 1992, στο εκτός έδρας φιλικό αγώνα με την Εθνική Αλβανία. Αλβανία-Ελλάδα 1-0http://eu-football.info/_match.php?id=9683 

 Παραπομπές 

 Πηγές 
 Προφίλ του Μ. Μητσόπουλου στο transfermarkt.com
 Προφίλ του Μ. Μητσόπουλου στο oiassoitouareos.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εδεσσαϊκού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Α.Σ. Αετού Σκύδρας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας